SKUODO RAJONO SAVIVALDYBĖS TARYBA

SPRENDIMO PROJEKTO AIŠKINAMASIS RAŠTAS

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

|  |  |
| --- | --- |
| 2018 m. sausio 15 d. | Nr. T10-16/T9- |

Skuodas

Sprendimo projekto pavadinimas **DĖL SKUODO RAJONO MOSĖDŽIO GIMNAZIJOS DIREKTORĖS AUDRONĖS ŠVERIENĖS DARBO SUTARTIES PAKEITIMO**

Pranešėjas Petras Pušinskas

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reiktų imtis, kad jų būtų išvengta:

Skuodo rajono Mosėdžio gimnazija 2017-12-08 pasirašė „Iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-K-728-01-0008 „Skuodo rajono Mosėdžio gimnazijos ir mokyklų-partnerių matematikos mokymosi permainų modelis“ sutartį. Projekto tikslas – pagerinti 8 klasės mokinių matematikos pasiekimus. Projekto vertė – 65510,63 Eur. Projekto vykdytojas yra Mosėdžio gimnazija, projekto vadovė – gimnazijos direktorė Audronė Šverienė. Projekto biudžete yra numatytos lėšos projekto administratoriaus darbo užmokesčiui.

LR darbo kodekso 35 straipsnis reglamentuoja, kad „Darbo sutarties šalys susitarimu dėl papildomo darbo, kuris tampa darbo sutarties dalimi, gali susitarti dėl darbo sutartyje anksčiau nesulygtos papildomos darbo funkcijos atlikimo“. LR vietos savivaldos įstatymo 16 straipsnio 2 dalies 21 punktas nustato išimtinę savivaldybės tarybos kompetenciją „savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka“. Švietimo įstaigos vadovo paskyrimas yra neatsiejamas nuo susitarimo dėl būtinųjų darbo sutarties sąlygų – šiuo atveju apima ir susitarimą dėl papildomo darbo bei apmokėjimo už jį.

Sprendimo projekte nustatomos šios susitarimo dėl papildomo darbo sąlygos:

1. Papildoma darbo funkcija – projekto „Skuodo rajono Mosėdžio gimnazijos ir mokyklų-partnerių matematikos mokymosi permainų modelis“ (toliau – projekto) įgyvendinimas, einant projekto vadovo pareigas.

2. Funkcija atliekama tuo pačiu metu kaip ir pagrindinė darbo funkcija.

3. Nustatoma 166 Eur pareiginės algos priemoka kas mėnesį už papildomą darbą.

4. Papildoma funkcija vykdoma ir pareiginės algos priemoka mokama iš projekto lėšų nuo 2017 m. sausio 2 d. iki 2019 m. gruodžio 8 d.

2. Sprendimo projektas suderintas, specialistų vertinimai ir išvados. Ekonominiai skaičiavimai:

Priemoka bus mokama iš projekto lėšų, todėl savivaldybės biudžetui įtakos neturi.

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Darbuotojo pareigos | | Vardas, pavardė | Data | | Pastabos |
| 1. | Teisės, personalo ir dokumentų valdymo skyriaus vedėja | | Lijana Beinoraitė | 2018-01-15 | |  |
| 2. | Teisės, personalo ir dokumentų valdymo skyriaus vyriausioji specialistė (kalbos tvarkymui) | | Živilė Sendrauskienė | 2018-01-15 | |  |
|  | | |  | Priimtą sprendimą išsiųsti 2 vnt. (pažymėti kam reikia daugiau): | | |
|  | | |  | 1. Teisės, personalo ir dokumentų valdymo skyriui 1 vnt.  2. Biudžetinių įstaigų buhalterinės apskaitos skyriui 1 vnt. | | |
| Projekto autorė | | |  | | |  | | |
| Teisės, personalo ir dokumentų valdymo skyriaus vyriausioji specialistė | | |  | | | Alina Beniušienė | | |

SUDERINTA  
Administracijos direktorius

Kazys Viršilas

2018-01-15